Document ID: 31990R3301

31990R3301
L 317/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3301/90 НА КОМИСИЯТА
от 15 ноември 1990 година
за изменение на Регламент (EИO) № 429/90 на Комисията относно предоставянето чрез тръжна процедура на помощ за концентрирано масло, предназначено за пряка консумация в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 804/68 на Съвета oт 27 юни 1968 г. относно общата организация на пазара на мляко и млечни продукти (1), последно изменен с Регламент (EИО) № 3117/90 (2), и по-специално член 7a, параграф 3 от него,
като има предвид, че Регламент (ЕИО) № 429/90 на Комисията (3), последно изменен с Регламент (EИО) № 2617/90 (4), предвижда предоставянето на помощ за концентрирано масло, произведено или от сметана, или от масло, произведено в Общността, при условие че маслото не е било обект на изкупуване от интервенционни агенции или на помощи за частно складиране; като има предвид, че член 7а, параграф 2, буква б) на Регламент (EИО) № 804/68 във варианта след последните му изменения предвижда, че могат да бъдат взети специални мерки от Комисията с цел увеличаване на възможностите за пласиране на масло, независимо от това дали въпросният продукт е бил обект на помощи за частно складиране; като има предвид, че в резултат на това е необходимо да се измени Регламент (ЕИО) № 429/90 на Комисията;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 429/90 се изменя, както следва:
1.
В член 1, параграф 1, думите „или на помощи за частно складиране“ се заличават.
2.
В член 4, параграф 1, второто изречение се заменя със следния текст:
„Ако концентрираното масло е произведено от масло, заинтересованите трябва също да поемат писмено задължение, че ще използват масло, което не е било предмет на изкупуване от интервенционните агенции“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 ноември 1990 година.

Labels: 3
17
6